Hest û Helwest: Kontrolkirina Deraa ji Aliyê Hêzên Hikûmeta Sûrî ve 
Pêşketina hêzên hikûmetê li wir dikare çi bandorê bide ser navçeyên din ên Sûriyê?
Parêzgeha Deraa li başûrê Sûriyê girîngiyeke taybet di şerê navxweyî yê welêt de heye. Xwepêşandanên dijî rejîma Beşar Esed ji wir destpê kirin û ji destpêka şerê Sûrî ve hin navçeyên li wir, di bin destê serhildêrên opozisyonê de ne. Kontrolkirina parêzgehê ji aliyê hêzên girêdayî hikûmeta Sûriyê ve wê bêguman nîşana qonaxeka nû be. Hin çavdêr dibêjin reng e ew destpêka bidawîhatina şer be. Gelo girîngiya Deraa ji bo her du aliyên şer çi ye? Pêşketina hêzên hikûmetê li wir dikare çi bandorê li ser navçeyên din ên Sûriyê? Kontrolkirina Deraa çi bandorê dide ser rewşa sivîlan li wir? Bernameya Hest û Helwest bi beşdarbûna du mêvanan vê mijarê gotûbêj dike: Hisên Omer, şîrovekarê Siyasî ku li Belçîka dimîne û parêzer Imran Mensûr ku li Frensa dimîne. Ji bo guhdarîkirina li bernameyê fayla deng veke